เงินบาทเปิดตลาดเช้านี้ที่31.30/31.32
นักบริหารเงินธนาคารซีไอเอ็มบีไทย รายงานว่าเงินบาทต่อดอลลาร์สหรัฐเปิดตลาดเช้านี้ (27 ส.ค.) ที่ 31.30/31.32บาทต่อดอลลาร์สหรัฐ แข็งค่าขึ้นเมื่อเทียบกับระดับปิดตลาด 31.36/31.38 บาทต่อดอลลาร์สหรัฐ
27 ส.ค. 2553

นักบริหารเงินธนาคารซีไอเอ็มบีไทย รายงานว่าเงินบาทต่อดอลลาร์สหรัฐเปิดตลาดเช้านี้ (27 ส.ค.) ที่ 31.30/31.32บาทต่อดอลลาร์สหรัฐ แข็งค่าขึ้นเมื่อเทียบกับระดับปิดตลาด 31.36/31.38 บาทต่อดอลลาร์สหรัฐ
ซีไอเอ็มบีไทยสรุปสถานการณ์ตลาดเงิน บาท/ดอลลาร์ เมื่อวันพฤหัสบดี(26 ส.ค.) เงินบาทมีทิศทางแข็งค่าอย่างต่อเนื่อง โดยแข็งค่าสุดในรอบ 28 เดือน ซึ่งเป็นผลมาจากกระแสเงินทุนยังคงไหลเข้าในภูมิภาคต่อเนื่อง รวมทั้งได้แรงหนุนจากการส่งสัญญาณแนวโน้มขาขึ้นของอัตราดอกเบี้ย ที่ยังดำเนินต่อไป ขณะเดียวกันธนาคารแห่งประเทศไทย(ธปท.) คาดว่า จะยังมีกระแสเงินทุนไหลเข้ามาในเอเชียและไทย อย่างต่อเนื่องในครึ่งหลังของปีนี้ หลังทิศทางเศรษฐกิจเอเชีย ปรับตัวได้ดีกว่าภูมิภาคอื่น ขณะที่รมว.คลัง คาดจะเห็นการปรับขึ้นของอัตราดอกเบี้ยนโยบายของไทย 2-3 ครั้งในปีนี้ พร้อมระบุว่า การปรับขึ้นอัตราดอกเบี้ยอาจมีผลกระทบ และมีแรงกดดันต่อค่าเงินบาทบ้าง
เยน/ดอลลาร์ เมื่อวันพฤหัสบดี(26 ส.ค.) เงินเยนแข็งค่าขึ้น ตามสกุลเงินในภูมิภาค แม้มีข่าวว่านายมาซาอากิ ชิราคาวะ ผู้ว่าการธนาคารกลางญี่ปุ่น (บีโอเจ) จะร่วมการประชุมของธนาคารกลางสหรัฐ (เฟด) สาขาแคนซัส ซิตี้ที่เมืองแจ็คสันโฮล รัฐไวโอมิงในสัปดาห์นี้นั้น ทำให้นักลงทุนลังเลที่จะหนุนเยนให้แข็งค่าขึ้น ขณะที่นักลงทุนรอดูว่า ทางการญี่ปุ่นจะดำเนินการอย่างไร นอกเหนือไปจากการแทรกแซงด้วยวาจา เพื่อสกัดการแข็งค่าของเยนหรือไม่
ยูโร/ดอลลาร์ เมื่อวันพฤหัสบดี(26 ส.ค.) เงินยูโรแข็งค่าขึ้นเมื่อเทียบกับดอลลาร์ โดยดอลลาร์ได้แรงหนุนบางส่วนจากรายงานที่บ่งชี้ว่า จำนวนผู้ขอรับสวัสดิการ ว่างงานลดลงเกินคาดในสัปดาห์ที่ผ่านมา ขณะที่นักลงทุนรอ ฟังการกล่าวสุนทรพจน์ของนายเบน เบอร์นันเก้ ประธานธนาคารกลางสหรัฐ (เฟด) ในวันศุกร์นี้ ทั้งนี้การประชุมประจำปีของเฟดในเมืองแจ็คสัน โฮล นายเบอร์นันเก้ จะแสดงความเห็นเกี่ยวกับเศรษฐกิจสหรัฐ ทำให้นักลงทุนมีความระมัดระวังเมื่อ พิจารณาจากความไม่แน่นอนเกี่ยวกับการฟื้นตัวทางเศรษฐกิจ